b'\n_START_ARTICLE_\nMga Saduseo\n_START_PARAGRAPH_\nAng mga Saduseo (Ebreo: \xd7\xa6\xd7\x93\xd7\x95\xd7\xa7\xd7\x99\xd7\x9d, Tsedokim, "mga istudyante ni Tsadok") ay isang maliit subalit makapangyarihang pangkat o partido ng mga Hudyong dugong-bughaw. Sa kapanahunan ng mga pangyayari sa Bagong Tipan ng Bibliyang Kristiyano, karamihang mga pari ang mga Saduseo na sumusunod sa literalistang interpretasyon ng Tora o unang limang aklat ng Bibliya, na di-tulad ng sa mas malaking bilang ng mga Pariseong naniwala sa paggamit ng rason sa pag-interpreta ng Tora at na nararapat itong maging makatuturan sa pang-araw-araw na buhay. Dahil dito, nagtaliwasan sa maraming mga paksa at pagsasagawa ang mga Saduseo at mga Pariseo.\n_START_SECTION_\nPagtanaw sa Kristiyanismo\n_START_PARAGRAPH_\nKatulad ng mga Pariseo, lagi ring nagkaroon ng kataliwasan sa pagitan ng mga pangaral nila at ni Hesus. Hindi rin naniwala ang mga Saduseo sa pagkakaroon ng buhay pagkaraan ng kamatayan.'